Jumanji

Jumanji je americký akčný rodinný film z roku 1995, nakrútený režisérom Joeom Johnstonom, v ktorom hral hlavnú úlohu herec Robin Williams. Film bol sparodovaný v "Simpsonovcoch" - "Špeciálny čarodejnický diel XXI".
Dej.
Hlavným hrdinom je Alan Parrish, syn veľmi bohatého podnikateľa v oblasti výroby obuvi Sama Parrisha, ktorý je kvôli vysokému postaveniu svojho otca v meste večne šikanovaný miestnou partiou chalanov, ktorých vodca na Alana žiarli, pretože sa kamaráti s jeho priateľkou. Otec mu v tom nepomáha, pretože si myslí, že Alan je zbabelec a že by sa mal vedieť brániť. Po jednom z útokov nájde zmlátený Alan na stavenisku prapodivnú hru a odnesie ju domov. Tu sa ihneď poháda so svojim otcom, ktorý chce, aby Alan nastúpil do Cliffsidskej internátnej školy pre chlapcov z dôvodu rodinnej tradície. Alan sa rozhodne utiecť z domu, medzitým ale stretáva Sarah Whittlovú, priateľkou jeho nepriateľa, ktorá mu vracia bicykel. Sarah si pri návšteve Parisha všimne tú zvláštnu hru a rozhodne sa ju s Alanom hrať. Ihneď po Alanovom hode sa na tabuľke v prostriedku hracieho poľa objaví veta, ktorá mu oznámi, že sa v džungli počká toľko, kým na kockách nepadne číslo päť. V okamihu hra Alana vtiahne do seba a na Sarah náhle z čista-jasna vyletí húf abnormálne veľkých netopierov. Po 26 rokoch sa do už prázdneho Alanovho domu nasťahujú noví nájomníci, Judy a Peter, ktorí prišli o oboch rodičov a teraz sa o nich musí starať ich teta. V dome sa im obom už od začiatku neľúbi, je tu veľmi strašidelné prostredie a zvuky, ktoré vycházejí z podkrovia. Teta nechce o ničom počuť, a to ani keď sa tu objavia cudzokrajní netopieri. Jedného dňa sa Judy aj Peter rozhodnú zistiť, čo tie zvláštne zvuky znamenajú a nájdu hru. Začnú ju hrať a podarí sa im tým vypustiť na svet z hry komárov, opice a dokonce aj leva. Lev si ich samozrejme vyhliadol ako korisť a keby z hry neprišel aj o 26 rokov starší Alan Parrish, boli by obaja zjedení. Alan sa po návrate z hry nedokáže sžiť s novou dobou, kedy firma jeho otca zkrachovala a celé mesto tým položila kvôli svojmu významnému postaveniu na trhu. Mesto je špinavé, plné bezdomovcov, veľa domov prestavaných a zbúraných a Alanovi rodičia pochovaní na najbližšom cintoríne. Alanov otec si myslel, že jeho syn utiekol a venoval všetok svoj čas, aby ho našiel, ale márne. Všetci si mysleli, že je Alan mŕtvy, len on stále veril v opak. Po čase prestal chodiť do práce, a tým firmu prakticky položil. Judy s Petrom sa Alana snažia presvedčiť, aby im pomohol hru vyhrať, pretože len tak sa dá všetko zase do poriadku. V hre je totiž napísané: „Dobrodruhovia pozor!!! Nezačínajte hrať, pokiaľ hru nechcete dohrať, následky tejto hry zmiznú, akonáhle dosiahnete Jumanji a zvoláte toto meno.“ Alana po chvíli presviedčia, ten im ale povie, že musia prehovoriť ešte tiež Sarah Whittlovú, ktorá je tiež hráčom a bez nej by hru nedokončili. Sarah sa hneď po útoku mäsožravej trávy rozhodne hru vzdať, ostatní ju nakonec ale aj tak presvedčia. Ďalší padne na kockách lovec, ktorý sa snaží uloviť Alana, čo je aj tiež dôvodom, prečo nechcel Alan hrať. Pri niekoľkých ďalších problémoch so splašeným stádom slonov, aligátorom, pelikánom, povodňou a Peterovou premenou na opicu kvôli podvodu sa konečne dostávajú ku koncu. Alan dosiahne Jumanji a zvolá toto meno krátko predtým, ako ho lovec zastrelí. Hra naspäť vtiahne lovca aj ostatné zvieratá a vráti tiež čas. Alan sa usmieri so svojím otcom a dohodnú sa, že do Cliffsidu nepôjde, keď nechce. Alan so Sarah, už samozrejme zase omladnutí, zahodia hru do rieky a idú napred novým životom. Obaja vyrastú, vezmú sa a zakladajú rodinu. Na Vianočnom večierku u nich doma sa zoznámi s novými zamestnancami ich firmy, rodičmi Judy a Petera. Nedovolia im ísť na dovolenku do Kanady a tým zabránia ich smrti. Hru zatiaľ vyplavilo more a tá sa opäť dostáva do nejakých rúk.